Էմիլի Շանկս

**Էմիլի Յակովլևնա Շանկս** (, , ), անգլիական ծագմամբ նկարչուհի, առաջին կին-գեղանկարիչը, որ դարձել է Ռուսաստանի Գեղարվեստական շրջիկ ցուցահանդեսների ընկերության անդամ։

## Կենսագրություն
[thumb|left|313px|«Բուժզննում ռուսական անկելանոցում» ''()'', (1880-1900 թվականների միջև), ''կտավ, յուղաներկ'' - Չելմսֆորդի թանգարան, Էսսեկս, [Մեծ Բրիտանիա]]
Էմիլի Շանկսը ծնվել է 1857 թվականի օգոստոսի 1-ին Մոսկվայում՝ բրիտանացի ձեռնարկատեր Ջեյմս Ստյուարտ Շանկսի ընտանիքում։ Վերջինս Մոսկվայում գտնվող ոսկերչական խանութի սեփականատեր էր, ինչպես նաև «Շանկսի և Բոլինի անգլիական խանութի» հիմնադիրը, որը Մոսկվայի ամենապերճաշուք խանութներից մեկն էր Կուզնեցկի կամրջի վրա։ Ջեյմս Ստյուրատ Շանկսի ութ երեխաներից երկուսը՝ Էմիլին ու նրա կրտսեր քույրը՝ Մարիա (Մերի) Յակովլևնա Շանկսը (1866—?), դարձել են նկարիչներ։ Մարիան նկարազարդել է Լև Տոլստոյի ստեղծագործությունները։

1882 թվականից Էմիլի Շանկսը՝ որպես ազատ ունկնդիր, սովորել է Մոսկվայի գեղանկարչության, քանդակագործության և ճարտարապետության ուսումնարանում՝ աշակերտելով Վլադիմիր Մակովսկուն ու Իլարիոն Պրյանիշնիկովին Վասիլի Պոլենովի արվեստանոցում։ Ուսումնարանն ավարտել է 1890 թվականին՝ ստանալով դասային նկարչի կոչում։ «Դայակի նամակը» () նկարի համար պարգևատրվել է Մոսկվայի գեղանկարչության, քանդակագործության և ճարտարապետության ուսումնարանի արծաթե մեծ մեդալով։

Էմիլի Շանկսը 1891 թվականից մասնակցել է Գեղարվեստական շրջիկ ցուցահանդեսների ընկերության ցուցահանդեսներին։ Մասնակցել է ընկերության XIX-XXII, XXV-XXX, XXXII, XXXV-XXXVIII, XL, XLI ցուցահանդեսներին։ 1894 թվականին «Թանաքի հետք» () կտավի համար ընդգրկվել է Ընկերության կազմում՝ դառնալով նման պատվի արժանացած երկու կին նկարիչներից առաջինը։

Մասնակցել է 1896 թվականին Նիժնի Նովգորոդում անցկացված Համառուսական արդյունաբերական ու նկարչական ցուցահանդեսին, Մոսկվայի Գեղարվեստը սիրողների միության ցուցահանդեսներին (1900–1901), Մոսկվայի Լեմերսյեի թանգարանի ցուցադրություններին (1909–1912)։ 1913 թվականին տեղափոխվել է Լոնդոն, որտեղ իր աշխատանքները ցուցադրել է Գեղարվեստի թագավորական ակադեմիայում (1916, 1918)։

Էմիլի Շանկսի կենցաղանկարչության առանձնահատկություններից է կտավում երեխայի անպայման ներկայությունը՝ «Ավագ եղբայրը» (), «Դժվար խնդիր» (), «Սիրելի տիկնիկը» (), «Դաստիարակչուհու աշխատանքի ընդունումը» (), «Օճառի պղպջակներ» (), «Հյուրը ինստիտուտում» (): «Նորեկը դպրոցում» () կտավն իր հավաքածուի համար գնել է Պավել Տրետյակովը 1892 թվականին։

Էմիլի Շանկսը մահացել է 1936 թվականի հունվարի 13-ին Լոնդոնում։

## Պատկերասրահ

Emily Shanks Nanny.JPG |«Դայակը» (), (շուրջ 1900 թվական), *կտավ, յուղաներկ* - *մասնավոր հավաքածու*
Shanks 001.jpg|«Ծաղիկների մեջ» () (Վասիլի Պոլենովի դստեր դիմանկարը), (1890-1900 թվականների միջև), *կտավ, յուղաներկ* - *մասնավոր հավաքածու*
Emily Shanks The Girl.jpg|«Աղջիկ» (, 1880-1915 թվականների միջև), *կտավ, յուղաներկ* - *մասնավոր հավաքածու*
Emily Shanks A girl picking up cucumbersl.jpg|«Վարունգ հավաքող աղջիկը» (, 1936 թվականից առաջ), *կտավ, յուղաներկ* - *մասնավոր հավաքածու*
Emily Shanks Favourite Doll.jpg|«Սիրելի տիկնիկը» (, 1936 թվականից առաջ), *տախտակ, յուղաներկ* - *մասնավոր հավաքածու*
Emily Shanks Newcomer at School.jpg|«Նորեկը դպրոցում» (), (1892), *կտավ, յուղաներկ* - Տրետյակովյան պատկերասրահ
Emily Shanks Employing a Governess.jpg|«Դաստիարակչուհու աշխատանքի ընդունումը» (, 1913 թվականից առաջ), *կտավ, յուղաներկ* - Տյումենի կերպարվեստի մարզային թանգարան


## Ծանոթագրություններ

## Արտաքին հղումներ
* 

Կատեգորիա:19-րդ դարի կին արվեստագետներ
Կատեգորիա:20-րդ դարի նկարչուհիներ
Կատեգորիա:20-րդ դարի ռուս նկարիչներ
Կատեգորիա:Անգլիացի նկարիչներ
Կատեգորիա:Պերեդվիժնիկներ
Կատեգորիա:Ռուս նկարիչներ
Կատեգորիա:Ռուս նկարչուհիներ
Կատեգորիա:Ռուսական կայսրության նկարչուհիներ
Կատեգորիա:19-րդ դարի ռուս նկարիչներ